Α.Ο. Τρίτων Αθηνών

Ο **Αθλητικός Όμιλος Τρίτων Αθηνών**, γνωστός και ως **Τρίτων Σεπολίων**, είναι ελληνικό αθλητικό σωματείο που δραστηριοποιείται στην περιοχή των Σεπολίων της Αθήνας. Επίσημο έτος ίδρυσής του είναι το 1942  και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για ενήλικους άνδρες και γυναίκες, καθώς και υποδομής για νεαρούς αθλητές και αθλήτριες. Φυσική του έδρα είναι το ανοιχτό γήπεδο της Παιδικής Χαράς της οδού Δυρραχίου στα Σεπόλια. Καθώς η περιοχή δεν διαθέτει κλειστό γυμναστήριο, στους επίσημους αγώνες η ομάδα χρησιμοποιεί το Κλειστό Γυμναστήριο Στρέφη στα Εξάρχεια, χωρητικότητας 300 θέσεων.

## Ίδρυση και έδρα
Το ανδρικό τμήμα καλαθοσφαίρισης του Τρίτωνα ιδρύθηκε το 1942 από μια ομάδα αθλητών του Πανελληνίου, εν μέσω της Γερμανικής Κατοχής. Αρχική πρόταση για την ονομασία ήταν η επωνυμία «Πελαργοί», ωστόσο τελικά ο Τρίτων οφείλει το όνομά του στο υποβρύχιο «Τρίτων», το οποίο βυθίστηκε από τους Ιταλούς κατά τη διάρκεια του Β' Παγκοσμίου Πολέμου. Για την επιλογή αυτή ο Τρίτωνας έχει τιμηθεί από το Πολεμικό Ναυτικό. Κεντρικό πρόσωπο στην ίδρυση ήταν ο Πόλυς Πολυτιμίδης, Αιγυπτιώτης Έλληνας που ήταν ιδρυτικό μέλος, πρόεδρος, παίκτης και προπονητής στην ιστορία του συλλόγου. Οι πρώτες ζυμώσεις έλαβαν χώρα στις αθλητικές εγκαταστάσεις του Πανελληνίου, ωστόσο ο νεοιδρυθείς σύλλογος εν τέλει δεν στεγάστηκε εκεί. Η ίδρυση έγινε στις 3 Σεπτεμβρίου του 1942, αλλά τα τυπικά βήματα πήραν κάποιο χρόνο, αφού το καταστατικό εγκρίθηκε το Νοέμβριο του 1943. Στις 31 Δεκεμβρίου 1943 ο σύλλογος αριθμούσε 112 μέλη, εκ των οποίων 98 αθλούμενα και 14 αρωγά.

Η πρώτη του έδρα ήταν ανοιχτό γήπεδο στις οδούς Τήνου και 3ης Σεπτεμβρίου, μεταξύ πλατείας Βικτωρίας και Αγίου Μελετίου. Στις αρχές της δεκαετίας του 1960 η ομάδα αναγκάστηκε να μεταφερθεί στα Σεπόλια, καθώς ο ιδιοκτήτης του οικοπέδου αποφάσισε να χτίσει πολυκατοικία.

Φυσική του έδρα σήμερα είναι τα ανοιχτά γήπεδα της Παιδικής Χαράς της οδού Δυρραχίου στα Σεπόλια. Καθώς εκεί πραγματοποίησε τα πρώτα του βήματα στο άθλημα ο μετέπειτα πρωταθλητής του ΝΒΑ Γιάννης Αντετοκούνμπο, τα γήπεδα ανακαινίστηκαν το καλοκαίρι του 2021 από το Δήμο Αθηναίων με τη συνεργασία και την στήριξη της Disney. Ο street artist same84 φιλοτέχνησε επίσης εκεί ένα υπερμεγέθες ολόσωμο πορτραίτο του Έλληνα αθλητή. 

## Τμήμα καλαθοσφαίρισης ανδρών

### Ιστορική αναδρομή
#### Τα πρώτα χρόνια
Η πρώτη διοργάνωση για την οποία έλαβε πρόσκληση ο Τρίτων διεξήχθη το Πάσχα του 1943. Στο αρχείο της ομάδας καταγράφονται συμμετοχές σε αγώνες μπάσκετ που διοργάνωσε στην κατοχική περίοδο η Ένωση Ελλήνων Αθλητών, που ίδρυσε ο Γρηγόρης Λαμπράκης. Στη συνέχεια ξεκίνησε να λαμβάνει μέρος στο Τοπικό Πρωτάθλημα Αθηνών-Πειραιώς. Για πρώτη φορά συμμετείχε σε Πανελλήνιο Πρωτάθλημα αμέσως μετά τον πόλεμο, το 1945-46. Σε αυτό κλήθηκε να αντιμετωπίσει τον Πανελλήνιο, το Σπόρτιγκ και τον εν τέλει τροπαιούχο Παναθηναϊκό.

Η πρώτη μεταπολεμική διοργάνωσε άρχισε στις 14 Οκτωβρίου 1946, στο *Κύπελλο Σταύρου Μαντέλλου* που διοργάνωσε ο Τρίτων. Και το 1947 o σύλλογος διοργάνωσε το καθιερωμένο Κύπελλο Μαντέλλου στο ανακαινισμένο γήπεδο της Γ' Σεπτεμβρίου και Τήνου, με την εξής συμμετοχή: 18 σωματεία α’ και β’ κατηγορίας, με 61 πλήρεις ομάδες, 9 διαφόρων κατηγοριών, με συνολική δύναμη 610 αθλητών και αθλητριών. Ακολούθησε και το 1947 με μεγάλη επιτυχία και 18 σωματεία.

#### Πρωταγωνιστής στην Α' Εθνική
Τις επόμενες δεκαετίες ο σύλλογος διαγωνίστηκε 11 φορές σε Πανελλήνιο Πρωτάθλημα και στην εξέλιξη αυτού, την Α' Εθνική Κατηγορία. Τελευταία φορά ήταν κατά την περίοδο 1978-79. Ήταν από τα πρώτα σωματεία που βάδισαν σε επαγγελματικά πρότυπα στις αρχές της δεκαετίας του 1960, χάρη στην οικονομική συνδρομή του Μπλούη Διακάκη και των αδελφών Λαναρά. Ιστορική υπήρξε η μεταγραφή του σέντερ Γιώργου Οικονόμου από τον Π.Α.Ο.Κ. στον Τρίτωνα (ο πρώτος Θεσσαλονικιός που αποκτήθηκε από αθηναϊκό σύλλογο). Άλλες μεταγραφές που προκάλεσαν αίσθηση ήταν αυτή του Αλέκου Κοντοβουνήσιου από το Παγκράτι και αυτή του Πέτρου Πετράκη από τον Άρη Θεσσαλονίκης. Ιστορικός προπονητής του Τρίτωνα την εποχή αυτή ήταν ο Κώστας Μουρούζης.

#### Δεκαετία 2020: άνοδος στην Α1 και επιστροφή στην Β' Εθνική
Το 2021-22 o Tρίτων με μεταγραφές όπως ο Λουκάς Μαυροκεφαλίδης τερμάτισε 2ος στην κανονική διάρκεια της Α2 αλλά έχασε στα πλέι-οφφ από το Ψυχικό και δεν ανήλθε στην Α1. To 2023 έφτασε στον τελικό της Α2 και τερμάτισε 2ος κερδίζοντας την επιστροφή στην μεγάλη κατηγορία. Ομως η διοίκηση αποφάσισε να μην δηλώσει τελικά συμμετοχή και δεν αγωνίστηκε σε κανένα πρωτάθλημα το 2023-24, με στόχο να ξεκινήσει ξανά την προσπάθεια από τη Β' Εθνική την αγωνιστική περίοδο 2024-25. Τελικά όμως ο Τρίτων αποχώρησε και από την Β' Εθνική και δεν συμμετείχε την σεζόν 2024-25.

Σε ό,τι αφορά το θεσμό του Κυπέλλου Ελλάδος, ο Τρίτων συμμετείχε για πρώτη φορά τη χρονιά που θεσμοτεθήκε η διοργάνωση, κατά την περίοδο 1975-76 (οπότε και δεν διαγωνιζόταν σε εθνική κατηγορία).

### Τίτλοι και διακρίσεις
#### Πανελλήνιοι
***Πανελλήνιο πρωτάθλημα:
**2η θέση [[Πανελλήνιο πρωτάθλημα καλαθοσφαίρισης ανδρών 1962-1963| 1962-63]]
**3η θέση [[Πανελλήνιο πρωτάθλημα καλαθοσφαίρισης ανδρών 1961-1962| 1961-62]]
***Α2 Εθνική καλαθοσφαίρισης ανδρών**: 
**2η θέση 2022-23 (άνοδος)
**3η θέση 2021-22

====Τοπικοί====
***3 Πρωταθληματα Κέντρου Αθηνών-Πειραιώς**: 1949, 1962, 1963
***1 Πρωτάθλημα Α' Αττικής**: 2014-15
***1 Πρωτάθλημα Β' Αττικής**: 2013-14

=====Άλλοι=====
***1 Κύπελλο Σταύρου Μαντέλλου**: 1963 
* **1 Τουρνουά 20ρίδος ΑΟΝΣ**: 1948
***1 Τουρνουά Βύρων Τσιμόπουλος - ΧΑΝΘ''': 1961 

#### Περίοδοι σε εθνικές κατηγορίες

### Πρόσωπα





## Τμήμα καλαθοσφαίρισης γυναικών
### Ιστορική αναδρομή
Ο Τρίτων δημιούργησε - σχεδόν ταυτόχρονα με την ανδρική - την πρώτη του γυναικεία ομάδα καλαθοσφαίρισης. Την ομάδα εδραίωσε το 1945 ο Νίκος Σκυλακάκης. Πρώτη εγγεραμμένη αθλήτρια ήταν η Έλλη Παπαθεωφίλου. 

Αρχικά ο Τρίτων διαγωνιζόταν στο Πρωτάθλημα Αθηνών-Πειραιώς, καθώς μέχρι το 1967 δεν είχε δημιουργηθεί Πανελλήνιο Πρωτάθλημα. Ενδεικτικό της καλής δουλειάς που γινόταν στον Τρίτωνα είναι το γεγονός ότι από τη δωδεκάδα της Εθνικής Ελλάδος Γυναικών το 1955, οι πέντε ήταν αθλήτριες της ομάδας (Αργυρώ Βαρελοπούλου, Λιάνα Γρήγουρα, Όλγα Ηρωίδου, Ευδοκία Κορρέ και Ματίνα Χριστακοπούλου).

### Πρόσωπα



## Παραπομπές

*
Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις αθλητικών συλλόγων το 1942
Κατηγορία:Ιδρύσεις ομάδων καλαθοσφαίρισης το 1942